Ruperto Santos

Si Ruperto Cruz Santos, D.D. (ipinanganak Oktubre 30, 1957), ay isang obispo ng Simbahang Romano Katoliko sa Pilipinas. Siya ang kasalukuyang ika-limang Obispo ng Antipolo magmula Hulyo 22, 2023, at dating ika-apat na Obispo ng Balanga mula Abril 1, 2010 hanggang Hulyo 22, 2023. 

 Talambuhay 
Si Santos ay ipinanganak noong Oktubre 30, 1957 sa San Rafael, Bulacan mula sa mga pumanaw na magulang na sina Norberto Santos at Aurelia Cruz Santos na namatay noong 2006. Nagsilbing siyang pari ng Arkidiyosesis ng Maynila magmula Septyembre 10, 1983 hanggang Hulyo 8, 2010. Siya ay inorden bilang pari ni Jaime L. Sin, ang Arsobispo ng Maynila.  

Naging ika-apat na Obispo ng Balanga sa Bataan si Santos nang maitalaga ni Papa Benedicto XVI sa posisyon noong Abril 1, 2010, Huwebes Santo at Banal na Tatlong Araw ng 2010, bilang kahalili kay Socrates Villegas na naging Arsobispo ng Lingayen-Dagupan sa Pangasinan noong Nobyembre 4, 2009 at nagsilbi siya sa posisyong ito hanggang sa naging ika-limang Obispo ng Antipolo sa Rizal at Marikina, Kalakhang Maynila noong Hulyo 22, 2023. Inorden siya bilang obispo noong Hunyo 24, 2010 ni Gaudencio Rosales, at na-iupo sa katungkulan ng pwesto noong Hulyo 8, 2010 sa presensya nila Edward Joseph Adams, ang Apostolic Nuncio sa Pilipinas, at ang Arsobispo ng San Fernando, Pampanga na si Paciano Aniceto. Magmula Oktobre 4, 2015, si Santos ang pinakamahabang nabubuhay na naglingkod bilang Obispo ng Balanga.

Mula Hunyo 5, 2020 hanggang Hunyo 4, 2023, siya ay naging parokyang tagapangasiwa ng Pandiyosesisang Dambana at Parokya ng San Nicolas ng Tolentino sa Mariveles, Bataan dahil sa pagbitiw ni Rev. Fr. Gerry P. Jorge na nagkaroon ng kontrobersya sa pagitan ng mga manggagawa at parokya. Idineklara ang simbahan bilang Pandiyosesisang Dambana noong Pebrero 25, 2023, apat at limang buwan bago bumitiw bilang tagapangasiwa at ika-apat na obispo ng Balanga, ayon sa mga nabanggit.

Kasalukuyang ika-limang obispo ng Antipolo si Santos magmula Hulyo 22, 2023 matapos italaga ni Papa Francisco noong Mayo 24, 2023. Sa Diyosesis ng Balanga, siya ay hinalili ni Rufino Coronel Sescon, Jr. noong Marso 1, 2025.

 Tingnan din 

 Simbahang Katoliko sa Pilipinas 

 Sanggunian 

Kategorya:Nabubuhay na mga tao
Kategorya:Ipinanganak noong 1957